钦定古今图书集成/明伦汇编/氏族典/第426卷 > 《廖用贤尚友录》 > 隽不疑
## 钦定古今图书集成/明伦汇编/氏族典/第426卷 > 《廖用贤尚友录》 > 隽不疑

按《汉书隽不疑传》：“不疑，字曼倩，渤海人。治《春秋》，为郡
文学，进退必以礼，名闻州郡。武帝末，郡国盗贼群起，
暴胜之为直指使者，闻不疑贤，至渤海，遣使请与相
见，不疑上谒，胜之知不疑非庸人，深接以礼意，遂表
荐不疑，征诣公车，拜为青州刺史。昭帝即位，擢为京
兆尹。为吏严而不残，大将军霍光欲以女妻之，不疑”
固辞，不肯当。久之，以病免，终于家。

廖用贤《尚友录》。